Új magyar dráma, Z-generációs átirat, Shakespeare vígjáték, kiber-romkom, korrupciós komédia és egy világhírű regény adaptációja is szerepel a Vígszínház jövő évadának bemutatói között. A @LL3t4rgIA ifj. Vidnyánszky Attila, a Falstaff Valló Péter, a Frankenstein – A modern Prométheusz Hegymegi Máté rendezésében lesz látható a Vígszínházban a 2025/26-os évadban. A Pesti Színházban Kincses Réka a Madame Tartuffe című tragikomédiát, Szabó Máté a Robotikát, míg Máté Gábor Az államtitkár urat rendezi. A Házi Színpadon Pass Andrea a Könnyűvel indul című lírai abszurdot, míg Nagy Péter István a Rebbenő pillantások a kihalás pereméről című szatírát állítja színpadra. Már 510 fa áll a Víg-Erdőkben. A hagyományokat folytatva a 129 éves színház születésnapja alkalmából idén a társulat tagjai 129 facsemetét ültettek el a 10 millió Fa Alapítvány szakmai támogatásával. További információk: https://www.vigszinhaz.hu/Evadhirdetes_a_Vigszinhaz_129_szuletesnapjan
A Víg Társalgó Podcast hatodik részében az irodalom és a közösségi média kapcsolatát járták körbe a beszélgetés vendégei. Vannak köztünk néhányan, rejtőzködő névtelenek és ismert emberek, akiknek valamiért fontos, hogy egy egyszerű hírből vagy történetből kis novellát vagy inkább egypercest kanyarítsanak a Facebookon, mi pedig talán észre se vesszük, hogy mennyivel nagyobb élvezettel olvassuk őket, csak lelkesen megyünk utánuk: bekövetjük, lájkoljuk, megosztjuk... Hol van a határ irodalom és posztszöveg között? Hogyan lehet közösséget, illetve közönséget építeni egy írónak a közösségi médiában? Az olvasók közvetlen véleménye és értékelése miként alakítja a meglevő szövegek sorsát és merre befolyásolja az újabb szövegek megszületését? Többek között erről és közösségi médiás írói tapasztalatairól beszélgetett Dragomán György és Nyáry Krisztián író, valamint Szilágyi Attila százados, újságíró, korábban a BRFK, 2025 januárjától pedig a Katasztrófavédelem közösségi média felületeinek tartalomfejlesztője. A beszélgetés vendége volt Balázsovits Edit színművész, a moderátor pedig Szegő János szerkesztő. A Vígszínház új podcast sorozatában a Víg Társalgó szerkesztett beszélgetéseit láthatják a YouTube csatornánkon. A videó a képre kattintva tekinthető meg.
„Egy figura van, egy különleges ember: egy zseni. Ifj. Vidnyánszky Attila alaposan és körültekintően dolgozza ki a szerepet, noha úgy látszik, mintha spontán vágtatás lenne megannyi pillanat szülte gesztussal. Zsenit hitelesen megformálni nehéz, mert könnyen csúszik át a különc jóval súlytalanabb kategóriájába, vagyis különcnek lenni önmagában kevés. Vidnyánszky játékának fokmérője az, hogy vajon képes-e elhitetni velünk azt a hatalmas és egyedülálló életművet, amely Mozart sajátja; képes-e a figura zabolátlanságát és zabolázhatatlanságát rávetíteni a zseniális alkotóra.” (Csáki Judit – színház.net) Hegedűs D. Géza rendezését az évadban még négy alkalommal láthatják a Pesti Színházban: május 8. 19:00, május 17. 15:00, május 20. 19:00 és június 5. 19:00. Színlap és jegyvásárlás: https://www.vigszinhaz.hu/Amadeus Az előadás szereplői: Ötvös András, ifj. Vidnyánszky Attila, Szilágyi Csenge, Wunderlich József, Telekes Péter, Gados Béla, Karácsonyi Zoltán, Márkus Luca, Kőszegi Ákos, Kútvölgyi Erzsébet, Csapó Attila, Ertl Zsombor, Bukovszky Orsolya e.h., Nyomárkay Zsigmond e.h.
Pesti Polgár - Fesztbaum Béla zenés színházi estje május 9-én újra a Pesti Színházban! Régi pesti kabaré és orfeumdalok, anekdoták, konferanszok, a pesti éjszakából… Az est főhajtás Benedek Miklós emléke és a 45 éve született legendás Budapest Orfeum előadás előtt is. A Pesti Polgár című est egy sajátos időutazás a XX. században, ahol többek között Nagy Endre, Békeffi László, Kellér Dezső konferanszai, Molnár vagy Karinthy iróniája, Zerkovitz Béla, Márkus Alfréd dalai, vagy épp Kazal László előadói bravúrjai segítettek több generációnak is túlélni viharos évtizedeket. Nevetni a világon és önmagunkon még akkor is, ha semmi ok a jókedvre… Előadja: Fesztbaum Béla Zenei munkatárs és zongorán közreműködik: Termes Rita Színlap és jegyvásárlás: https://www.vigszinhaz.hu/Pesti_Polgar
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |